Skepticizëm për turneun e Pres. Obama
Izraelitët e palestinezët nuk presin shumë që këto vizita të sjellin ndryshime në procesin e ngecur të paqes në Lindjen e Mesme
Udhëtimi i Presidentit Barack Obama në Lindjen e Mesme këtë javë ka ngjallur interes në Izrael dhe në territoret palestineze, sepse kjo është vizita e tij e parë si President. Megjithatë nuk pritet shumë që vizita të tilla sjellin ndryshime në procesin e ngecur të paqes në Lindjen e Mesme, që është një burim pakënaqësie për të dy popujt. Në Jeruzalemin Lindor arab, Mohamed Abu Ghadan administron një zonë parkimi, pronë e familjes së tij prej 70 vjetësh. Ai është në pritje të vizitës së Presidentit Obama, por si shumë njerëz këtu ai thotë se nuk shpreson për ndonjë ndryshim në bisedimet e ngecura të paqes. Zoti Obama do të takohet me udhëheqës politikë në Izrael dhe në Bregun Perëndimor. Por fotografi Mahfouz Abu Turk thotë se palestinezët mendojnë se qeveria amerikane ka favorizuar kaq shumë Izraelin sa që nuk mund të luajë më rol ndërmjetës. Palestinezët po ngrenë pyetjen nëse një zgjidhje me dy shtete e mbështetur nga Shtetet e Bashkuara është ende e mundur, pra që palestinezët dhe izraelitët të jetojnë në paqe krah njeri tjetrit. Mahdi Abdul Hadi kryeson një grup kërkimor palestinez në Jeruzalemin Lindor. Një kilometër larg në Jeruzalemin Perëndimor hebre, izraelitët shprehin të njëjtin zhgënjim. Ja si shprehet shtëpijakia Jacqueline Dewek: Tensionet lidhur me programin bërthamor të Iranit, problemet politike në vendet arabe dhe lufta civile në Siri do të jenë pjesë e udhëtimit të zotit Obama në Lindjen e Mesme, thotë analisti izraelit, Danny Rubinstein. Por përqëndrimi për 3 ditë i presidentit Obama në Izrael dhe në territoret palestineze tregon se ai synon të angazhohet në procesin e paqes. Daniel Madmon është dakord me këtë mendim. Kohët e fundit ai përfundoi shërbimin e detyruar në ushtrinë izraelite. Mesazhi i tij për presidentin amerikan: na sill paqe.